alexandrainst/scandi-wiki huggingface dataset:
Cristian Gamboa

Christian Esteban Gamboa Luna (født 24. oktober 1989) er en costaricansk fotballspiller som spiller for den tyske klubben VfL Bochum. Han spiller som oftest høyreback, men kan også bekle venstrebackposisjonen. I Fredrikstad ble han også brukt som ving.

Gamboas dåpsnavn er Christian med «h», men han begynte ved en tilfeldighet som liten å skrive navnet sitt uten «h». Han har fortsatt med dette siden. Norske myndigheter skriver navnet uten «h».

Gamboa har tidligere spilt for Municipal Liberia, CS Herediano, Fredrikstad, FC København,  og . Han kom som «Folkets spiller» til Fredrikstad i 2010. Gamboa fikk sin landslagsdebut borte mot  i en treningskamp i januar 2010. 

Den 5. august 2014 meldte han overgang fra Rosenborg Ballklub til West Bromwich Albion FC, hvor han skrev under på en treårskontrakt.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Costaricanske fotballspillere
Spillere i Fotball-VM 2014
Spillere i Fotball-VM 2018
Fotballspillere for Municipal Liberia
Fotballspillere for Fredrikstad FK
Fotballspillere for FC København
Fotballspillere for Rosenborg BK
Fotballspillere for West Bromwich Albion FC
Fotballspillere for Celtic FC
Fotballspillere for Vfl Bochum 1848
Personer fra provinsen Guanacaste
Fødsler i 1989
Terje Grøndahl

Terje Alexander Grøndahl (født 14. november 1960) er en norsk trombonist, dirigent og komponist. Han har sin utdannelse fra Norges musikkhøgskole, Universitetet i Oslo og Musikkonservatoriet i St. Petersburg i Russland. Han har siden studieslutt i 1984 vært ansatt som basstrombonist i Kgl norske marines musikkorps, Kringkastingsorkesteret og Sønderjylland symfoniorkester. Siden 1982 har han dirigert flere dyktige skole- og ungdomskorpskorps i Norge, der blant Sande musikkorps og Nøtterøy musikkorps. I 2005 og 2006 jobbet han som dirigent/instruktør for H. M. Kongens Gardes musikkorps. Av utenlandske orkestre har han dirigert Det Statlige Hviterussiske kammerorkester fra Minsk, Ho Chi Minh City Ballet & Opera orkester, HCMC musikkonservatoriums symfoniorkester og Vietnam Nasjonale Opera og Ballettorkester i Hanoi.

Komposisjoner 
 «Konsertino for trombone og kammerorkester». Tilegnet, urframført og innspilt av Rune Gundersen og Det Statlige Hviterussiske kammerorkester.
 «Orkestersuite». Urframført og innspilt av Det Statlige Hviterussiske kammerorkester samt blåsere og slagverk fra Kgl. norske marines musikkorps.
 «Konsert for tuba og blåseorkester». Tilegnet og urframført av Arild Ovrum og Sande musikkorps.
 «Sinfonietta». Urframført og innspilt av Det Statlige Hviterussiske kammerorkester samt blåsere og slagverk fra Kgl. norske marines musikkorps.
 «Saga, en norrøn, rytmisk overtyre». For korps. Urframført og innspilt av Sande musikkorps.
 «Konsert for basstrombone og kammerorkester». Urframført og innspilt av Clare Farr og Det Statlige Hviterussiske kammerorkester.
 «Åtte stemninger». For sopran, klarinett og piano, urframført av Cecilie Schilling, sopran, Lars-Thomas Holm, klarinett og Trond Schau, klaver.
 «Nysirkus». For strykeorkester eller korps. Innspilt av Kgl. norske marines musikkorps (Norwegian Bandstand).
 «Itzhak». For fiolin og kammerorkester. Tilegnet, urframført og innspilt av professor Isac Schuldman og Det Statlige Hviterussiske kammerorkester.
 «Møtestader». En CD-utgivelse i samarbeid med lyriker Oddmund Haugen og Cecilie Schilling, sang.
 «Prinsessesanger». Tekster av Stein Erik Lunde. Bestillsverk av Tønsberg barne- og ungdomskor. 
 "St. Petersburg Impressions". For strykeorkester. Framført av Det Statlige Hviterussiske kammerorkester.

Kilder 

 Norway.org - A Journey of Love in Hanoi Opera 
 Vietnam National Opera Ballet 
 Oddmund Haugen, Skrift.no
 Kongelige norske marines musikkorps

Eksterne lenker 

 Grøndahls hjemmeside

Norske trombonister
Norske dirigenter
Norske komponister
Fødsler i 1960
Peter Henriksen

Peter Henriksen (født 20. august 1972) er en dansk profesjonell håndballspiller som spiller for den danske håndballklubben Fredericia HK 1990. Han spiller i posisjonen målvakt, og er også en del av det danske håndballandslaget. Henriksen har spilt for flere andre klubber i sin karriere, blant annet GOG Svendborg TGI og VfL Gummersbach.

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

Eksterne lenker 
 

Danske håndballspillere
Håndballmålvakter
Deltakere for Danmark under Sommer-OL 2008
Håndballspillere under Sommer-OL 2008
Europamestere i håndball
Fødsler i 1972
Kasper Hvidt

Kasper Hvidt (født 6. februar 1976 i København) er en dansk profesjonell håndballspiller som spiller for den spanske håndballklubben FC Barcelona. Han spiller i posisjonen målvakt, og er også en del av det danske håndballandslaget. Hvidt har spilt for flere andre klubber i sin karriere, blant annet Ademar Leon og Portland San Antonio fra Spania. 

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

Eksterne lenker 
 

Danske håndballspillere
Deltakere for Danmark under Sommer-OL 2008
Håndballspillere under Sommer-OL 2008
Håndballspillere for FC København
Personer fra København
Fødsler i 1976
Lars Jørgensen

Lars Troels Jørgensen (født 3. februar 1978 i Næstved) er en dansk profesjonell håndballspiller som spiller for den danske håndballklubben AG København. Han spiller i posisjonen venstreback, og er også en del av det danske håndballandslaget. Jørgensen har spilt for flere andre klubber i sin karriere, blant annet Portland San Antonio fra Spania.

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

Eksterne lenker 
 
 

Danske håndballspillere

Spillere i Håndball-EM 2008 for menn
Deltakere for Danmark under Sommer-OL 2008
Håndballspillere under Sommer-OL 2008
Spillere i Håndball-VM 2009 for menn
Spillere i Håndball-EM 2010 for menn
Personer fra Næstved
Den hellige Lucia

Den hellige Lucia eller sankt Lucia, ofte kalt Sankta Lucia (283–304), var en ung, rik, kristen martyr som ble helgenerklært av den katolske kirke, blant anglikanske, lutherske og ortodokse kristne. Navnet hennes er avledet fra lux, lucis «lys», og hun er de blindes beskytter. Hennes festdag i vest er 13. desember.

Bakgrunn, tradisjoner og feiring 

Den hellige Lucia er en av de svært få helgener som feires av de lutherske kristne i Skandinavia, som tar del i feiringen på luciadagen, skjønt feiringen har beholdt mange elementer fra gammel germansk mytologi. Lucia er én av syv kvinner i tillegg til jomfru Maria som feires ved navn i den romerske messekanon (latin Canon Missæ, Canon Actionis). Hagiografien forteller at Lucia var en kristen som ble drept under kristenforfølgelsene under keiser Diokletian. Hun viet sin jomfrudom til Gud, nektet å gifte seg med en hedning, og fordelte sin medgift blant de fattige. Hennes påtenkte ektemann anklaget henne for å være kristen overfor guvernøren av Siracusa på Sicilia. Etter sigende stakk vaktene ut øynene hennes med en gaffel, da de verken greide å flytte på henne eller brenne henne. En annen versjon hevder at hennes påtenkte ektemann beundret hennes øyne, og da rev hun dem egenhendig ut, rakte dem til ham under følgende utsagn: «Nå, la meg leve med Gud!».

Den eldste nedtegnelsen av hennes fortelling kommer fra en redegjørelse i helgenbiografier fra 400-tallet. På 500-tallet var fortellingen om henne godt kjent, og hun opptrådte da i Sakramentet til pave Gregor I den store. På begynnelsen av 700-tallet inkluderte Aldhelm av Sherborne en kort redegjørelse om hennes liv blant jomfruene i De laude virginitatis, og i det neste århundret inkluderte en annen angelsakser, Beda den ærverdige, henne i sin martyrologibok. I andre middelaldertekster ble Lucias øyne gravd ut med treskjærerjern før hennes henrettelse. I kunsten er hennes øyne tidvis vist liggende på et brett som hun holder.

Fram til 1861 ble Lucias relikvier feiret i en kirke dedikert til henne i Venezia, men etter at denne kirken ble revet, ble de overført til kirken i San Geremia. Den romersk-katolske helgenkalender hadde tidligere minnefest for henne og den hellige Geminianus den 16. desember. Dette ble endret i 1969, da en duplisering av festen til hennes dies natalis var den 13. desember, og på grunn av at Geminianus, nevnt i hennes Passio, synes å være en fiktiv helgen, ikke beslektet med den Geminianus som har minnefest den 31. januar.

Hun feires på sin helgendag den 13. desember, også kjent som luciadagen. I Norden er feiringen av luciadagen en relativt ny feiring. Den ble gjeninnført i Sverige på slutten av 1800-tallet, og har fra 1950-årene spredt seg til resten av Skandinavia. Den karibiske øya Saint Lucia er oppkalt etter henne, og er første gang nevnt på slutten av 1500-tallet.

Referanser

Eksterne lenker 
 
  Jacobus de Voragine, Legenda Aurea:  St. Lucy (e-tekst)
 Kunstframstillinger av den hellige Lucia

Fødsler i 283
Dødsfall i 304
Katolske martyrer
Kristne martyrer
Italienske helgener
Personer fra Siracusa
Angelus Silesius

Angelus Silesius (egentlig Johannes Scheffler; døpt 25. desember 1624 i Breslau, død 9. juli 1677 i Breslau) var en tysk katolsk prest, mystiker og forfatter. Hans psevdonym er latin for «schlesisk budbærer».

Han kom fra en protestantisk familie, og var opprinnelig lege. Han konverterte i 1652 til katolisismen og ble en overbevist tilhenger av motreformasjonen. Han ble presteviet i 1661. Han er en av få katolske lyrikere i den tyskspråklige barokklitteraturen.

I sitt mest kjente dikt Den kjerubinske vandringsmann, fra 1657, er han inspirert av kristen mystikk fra blant annet Mester Eckhart, og skildrer sjelens oppstigning i Gud, med et panteistisk uttrykk for enhet mellom Gud og menneske. Diktet er skrevet i to-raders kupletter. Tittelen på diktet ble satt ved andre utgave, i 1675.

Tekster på norsk 
 Den kjerubinske vandringsmann; gjendiktet av André Bjerke. Dreyers forlag, 1955. (Dreyers kulturbibliotek; 6)
 Gjenutgitt i serien Verdenslyrikkens mestere ; Thorleif Dahls kulturbibliotek. Aschehoug, 1974. ISBN 82-03-05963-5 
 Utdrag utgitt i antologien Vestens mystikk, 2005

Referanser 

Tyske lyrikere
Tyske salmediktere
Pseudonymer
Religiøse lærere og filosofer representert i bokserien Verdens hellige skrifter
Tyske katolske prester
Personer fra Wrocław
Fødsler i 1624
Dødsfall i 1677
William Law

William Law (født 1686 i King's Cliffe, Northamptonshire, død 9. april 1761) var en engelsk prest og skribent.

Han kom fra en kjøpmannsfamilie, fikk universitetsutdannelse og ble i 1711 prest ved Emmanuel College i Cambridge. Etter at han i 1714 nektet å avlegge troskapsed til nykongen, Georg I, ble han avsatt ved universitetet. Han arbeidet deretter først som privatlærer, senere som forfatter.

Hans hovedverk er A serious call to a devout and holy life : adapted to the state and condition of all orders of Christians fra 1728. I senere år ble han påvirket av Jakob Böhme, og kristen mystikk fikk større plass i forfatterskapet. I Laws teologiske tenkning er det er motiv at menneskene til tross fo sin ufullkommenhet likevel er bærere av en guddomsgnist.

På norsk finnes utdrag fra Kjærlighetens ånd i antologien Vestens mystikk, 2005.

Referanser 

Engelske teologer
Anglikanske teologer
Engelske anglikanske prester
Religiøse lærere og filosofer representert i bokserien Verdens hellige skrifter
Personer fra distriktet East Northamptonshire
Fødsler i 1686
Dødsfall i 1761
Cristina Neagu

Cristina Georgiana Neagu   (født 26. august 1988 i București i Romania) er en rumensk profesjonell håndballspiller som spiller for CSM București og Romanias landslag.

Neagu har nådd finalen i EHF Champions League tre ganger (2009, 2014 og 2015). Hun har vært en del av EM All-Star laget tre ganger (2010, 2014 og 2016). Hun tok en bronsemedalje med det rumenske kvinnelandslaget under håndball EM i 2010, hun ble også mesterskapets toppskårer med 53 mål.
 

I løpet av 2010/2011 sesongen skadet hun sin høyre skulder. Den 10. oktober 2012 gjorde hun comeback etter skaden ved å spille Romanian Champions League etter 605 dager med langtidsbehandling.

Hun skadet seg igjen på trening i januar 2013. Neagu var ute i seks måneder etter å ha operert venstre kne for et sprukket korsbånd. 

Fra sommeren 2017 spiller hun for CSM București. Hennes årslønn der på 300 000 euro er den høyeste i rumensk idrett per mars 2017.

Under Håndball-VM 2019 for kvinner ble Neagu utnevnt til «2018 IHF Women’s World Handball Player of the Year». Det var fjerde gang hun fikk denne utmerkelsen.

Referanser

Eksterne lenker 
 
 Spillerprofil på nettstedet til CS Oltchim Râmnicu Vâlcea

Rumenske håndballspillere
Deltakere for Romania under Sommer-OL 2008
Håndballspillere under Sommer-OL 2008
Spillere i Håndball-EM 2010 for kvinner
Spillere i Håndball-EM 2012 for kvinner
Spillere i Håndball-VM 2013 for kvinner
Spillere i Håndball-EM 2014 for kvinner
Spillere i Håndball-VM 2015 for kvinner
Deltakere for Romania under Sommer-OL 2016
Håndballspillere under Sommer-OL 2016
Spillere i Håndball-EM 2016 for kvinner
Spillere i Håndball-VM 2017 for kvinner
Spillere i Håndball-EM 2018 for kvinner
Håndballspillere for CSM București
Personer fra București
Fødsler i 1988
EM på skøyter 1930, menn

EM på skøyter 1930, herrer ble avholdt på Øen stadion i Nidaros, Norge den 25. til 26. januar. Tittelforsvarer var nordmannen Ivar Ballangrud, som i 1929 vant EM på Eisstadion i Davos, Norge forsvarte tittelen.

Sammenlagt 

 * = med fall
 NC = ikke kvalifisert til 10 000 m
 NF = fullførte ikke
 NS = startet ikke
 DQ = diskvalifisert

Eksterne lenker 
 Resultater fra www.skateresults.com

EM på skøyter
EM på skøyter i Norge
Sportsarrangementer i Trøndelag
Sport i Trondheim
Internasjonale mesterskap i 1930
Sport i Norge i 1930
Artikler i skøytesportprosjektet
Øya (Trondheim)
Cecilie Torhaug

Cecilie Benedicte Torhaug (født 27. juli 1969) er en norsk curlingspiller. Hun ble europamester i 1999 , og  har detatt i 8 internasjonale mesterskap.

Eksterne lenker 
 World Curling database for Cecilie Torhaug

Norske curlingspillere
Europamestere i curling
Fødsler i 1969
Sebastian (artist)

Sebastian (født Knud Torben Grabow Christensen 19. desember 1949 i Sønderborg) er en dansk sanger, musiker og komponist. Sebastian begynte sin karriere på slutten av 1960-tallet da han reiste rundt med sommerferiebussen i Danmark og sang. I 1971 kom hans første plate og Den store flugt. Han har også samarbeidet med den norske artisten Sissel Kyrkjebø.

Diskografi 

 The Goddess (1971)
 Lossepladsen bløder (1971)
 Den store flugt (1972)
 Over havet under himlen (1973)
 Blød lykke (1974)
 Gøgleren, Anton og de andre (1975)
 Måske ku' vi (1976)
 Når lyset bryder frem (1976)
 Ulvehøjen (1977)
 Ikke alene Danmark (1978)
 Sebastian Live i Montmartre (1978)
 Tiderne skifter (1979)
 Cirkus fantastica (1979)
 Nattergalen (1980)
 Sebastian og band live (1980)
 Stjerne til støv (1981)
 First Time Around (1981)
 Her er en sang og 20 andre (1982)
 80'ernes boheme (1983)
 Flyv lykkefugl (1983)
 Tusind og en nat (1984)
 Den Danske sang (1985)
 Skatteøen (1986)
 På vulkaner (1987)
 Det gode menneske fra Sezuan (1988)
 26 Hits (1988)
 Et eventyr (1989)
 Piratpladen (1990)
 Miraklernes tid (1990)
 Ronja Røverdatter (1991)
 Gøngehøvdingen (1992)
 Cyrano (1993)
 Hjerternes (1994)
 Roser (1994)
 Torne (1994)
 Aladdin (1995)
 De-ja-vu' (1995)
 Hans Christian Andersen (1996)
 Musical Highlights (1997)
 Pippi (1998)
 Romeo Serenader (1999)
 Den nye Cyrano (2000)
 Klokkeren fra Notre Dame (2002)
 Trubadurens aften (2004)
 Sangskatten vol.1 (2007)
 Sangskatten vol.2 (2007)
 Sangskatten vol.3 (2007)
 De største hits (2009)
 Sanga fra dengang-solo-live 1976 (2010)
 Øjeblikkets Mester (2011)

 Utmerkelser 
Sebastian mottar Statens Kunstfonds hædersydelse.

Han ble nominert til Nordisk råds musikkpris for 2016 for verket Øjeblikkets Mester fra 2011.

 Kulturkanonen 
Albumet Stjerne til støv'' er tatt opp i den danske kulturkanonen under populærmusikk.

Referanser

Eksterne lenker   
 
 
 

Danske sangere
Danske komponister
Statens Kunstfonds hædersydelse
Personer med enkeltverk i den danske kulturkanonen
Personer fra Sønderborg
EM på skøyter 1933, menn

EM på skøyter 1933, herrer ble avholdt i Viborg, Finland den 4. til 5. februar. Tittelforsvarer var finnen Clas Thunberg, som i 1932 vant EM på Eisstadion i Davos, Sveits og Ivar Ballangrud, Norge ble euromester.

Sammenlagt 

 * = med fall
 NC = ikke kvalifisert til 10 000 m
 NF = fullførte ikke
 NS = startet ikke
 DQ = diskvalifisert

Eksterne lenker 
 
  for EM på skøyter 1933 for menn.
 

EM på skøyter
Hurtigløp på skøyter i Finland
Internasjonale mesterskap i Finland
Leningrad oblast
Hurtigløp på skøyter i 1933
Internasjonale mesterskap i 1933
1933 i Finland
Artikler i skøytesportprosjektet
Dag Alveberg

Dag Alveberg (født 20. august 1951, død 8. desember 2010) var en norsk filmprodusent.

Han startet sin produsentkarriere med filmen Orions belte i 1985. Senere ble Alveberg produsent for åpnings- og avslutningsseremonien under OL på Lillehammer i 1994, produksjonssjef for NRK Drama, sjef for DR-drama, og direktør for Nordisk Film- og TV-produksjon. Han sto videre som produsent av filmene om Elling.

Dag Alveberg var en visjonær filmskaper, som våget å gå på tvers av etablerte sannheter. Han krysset både inn på det kommersielle feltet og gikk til forsvar for det særegne og smale, men med strenge krav til kvalitet. Han viste også gode evner til å gjennomføre sine prosjekter på en iderik, resultatrettet og profesjonell måte. Han ble i 2003 tildelt prisen som Årets Filmprodusent for filmen Mors Elling.

På slutten av livet bodde Dag Alveberg på Nærsnes i Røyken, men døde på Diakomhjemmet sykehus post 9K.

Filmografi som rekvisittør 
 Faneflukt (1975) Film
 Kjære Maren (1976) Film
 Formynderne (1978) Film

Filmografi som skuespiller 
 Olsenbanden gir seg aldri (1981) Film Fange på kantinetjeneste
 Rulletstol & Revolver (2006) Dokumentar som seg selv

Filmografi som produsent 
 Orions belte (1985) Film
 Etter Rubicon (1987) Film
 Brun bitter (1988) Film
 Foxtrot (1989) Film
 Dykket (1989) Film
 Svampe (1990) Film
 Den Hvite Viking (Hvíti víkingurinn) (1991) Film
 Byttinger (1991) Film
 Sofies verden (1999) Film 
 Sofies verden (2000) Miniserie
 Elling (2001) Film 
 Mors Elling (2003) Film 
 Jonny Vang (2003) Film 
 Min misunnelige frisør (2004) Film 
 Elsk meg i morgen (2005) Film
 Svein og rotta (2006) Film
 Kunsten å tenke negativt (2006) Film
 Den siste revejakta (2008) Film
 Markblomstfamilien (2010) Film

Referanser

Eksterne lenker 
 
 

Norske filmprodusenter
Personer fra Oslo
Fødsler i 1951
Dødsfall i 2010
Forsvarets studiesenter

Forsvarets studiesenter er et studiesenter innen Forsvaret som i dag hører inn under Forsvarets høgskole. Studiesenteret har siden 2002 holdt til i Næringshagen i Målselv. Studiesenteret har tre sivilt ansatte medarbeidere, som også inngår i administrasjonen til Fokus hovedkontor på Bardufoss.

Det er over 500 studenter per år ved Studiesenteret, de fleste er personell i Forsvaret som studerer på deltid mens de jobber. Undervisningen har 30-50% progresjon og komprimerte samlinger, stedlig eller via videokonferanser eller begge deler. Forsvarets eksternt etterspurte studier på bachelor- og masternivå leveres av akreditterte høyskoler og universiteter etter anbud. Forsvarets studiesenter koordinerer også regionale studier desentraliserte profesjonsstudier som er lagt til Indre Troms og finansiert av utdanningsdepartementet. Disse studiene har fra 75 til 100% progesjon og er samlingsbaserte med nye kull annethvert år.

Historie
Forsvarets studiesenter ble i 1989 etablert som et sivil-militært prosjekt mellom Troms landforsvar, Kommunene Bardu, Målselv og Sørreisa, Universitetet i Tromsø og Høgskolestyret i Troms. Senteret ble åpnet av forsvarsminister Johan Jørgen Holst den 7. september 1989 og hadde lokaler i Heggelia i Målselv. Studiesenteret ble tatt inn på Statsbudsjettet i desember 1993. Studiesenteret har hatt vekslende organisasjonstilhørighet; Forsvarets overkommando, Distriktskommando Nord-Norge, Brigade Nord og fra 2004 Forsvarets høgskole, avdeling Fokus (Forsvarets kompetanse- og utdanningssenter) som også inkluderer tidligere VO (Voksenopplæringen). Studiesenteret flyttet i 2002 til nye Næringshagen i Målselv.

Skoler i Forsvaret
Bardu
Utdanning i Målselv
Sørreisa
Universitetet i Tromsø
Etableringer i 1989
Championnat de France de handball (kvinner)

|Championnat de France {{#ifexpr:<8|/|/}}]]
}}
Championnat de France de handball er håndballigaen på øverste nivå  for kvinner i Frankrike. Den ble etablert i 1952. Metz Handball er mestvinnende, med 24 seriemesterskap (per 2022).

Vinnere

 1951–52 – Ecole Simon Siégel
 1952–53 – Ecole Simon Siégel
 1953–54 – Ecole Simon Siégel
 1954–55 – Bordeaux
 1955–56 – Stade français
 1956–57 – CSA Molière
 1957–58 – Ivry
 1958–59 – Ivry
 1959–60 – Ivry
 1960–61 – SNUC Atlantique
 1961–62 – Bordeaux
 1962–63 – Ivry
 1963–64 – Ivry
 1964–65 – Colombes
 1965–66 – Colombes
 1966–67 – Stade Marseillais
 1967–68 – Colombes
 1968–69 – Ivry
 1969–70 – Ivry
 1970–71 – Stella Saint-Maur
 1971–72 – Stade Pessacais
 1972–73 – ASUL Vaulx-en-Velin
 1973–74 – Ivry
 1974–75 – Paris UC
 1975–76 – Paris UC
 1976–77 – Ivry
 1977–78 – Paris UC
 1978–79 – Troyes
 1979–80 – Paris UC
 1980–81 – Paris UC
 1981–82 – Dunkerque
 1982–83 – Bordeaux
 1983–84 – Stade français
 1984–85 – Gagny
 1985–86 – Stade français
 1986–87 – Gagny 93
 1987–88 – Besançon
 1988–89 – 
 1989–90 – 
 1990–91 – Gagny 93
 1991–92 – Gagny 93
 1992–93 – 
 1993–94 – 
 1994–95 – 
 1995–96 – 
 1996–97 – 
 1997–98 – Besançon
 1998–99 – 
 1999–00 – 
 2000–01 – Besançon
 2001–02 – 
 2002–03 – Besançon
 2003–04 – 
 2004–05 – 
 2005–06 – 
 2006–07 – 
 2007–08 – 
 2008–09 – 
 2009–10 – Toulon Saint-Cyr
 2010–11 – 
 2011–12 – Arvor 29
 2012–13 – 
 2013–14 – 
 2014–15 – Fleury Loiret
 2015–16 – 
 2016–17 – 
 2017–18 – 
 2018–19 – 
 2019–20 – Avlyst
 2020–21 – Brest
 2021–22 –

Eksterne lenker
 Ligue Nationale de Handball

Håndballturneringer i Frankrike
Håndballserier
Etableringer i 1952
EM på skøyter 1935, menn

EM på skøyter 1935, herrer ble avholdt på Tölö bollplan i Helsingfors, Finland den 3. til 4. februar. Tittelforsvarer var nordmannen Michael Staksrud, som i 1934 vant EM i Hamar stadion, Hamar og Karl Wazulek, Østerrike ble euromester.

Sammenlagt 

 * = med fall
 NC = ikke kvalifisert til 10 000 m
 NF = fullførte ikke
 NS = startet ikke
 DQ = diskvalifisert

Eksterne lenker 
 Resultater fra www.skateresults.com

EM på skøyter
Hurtigløp på skøyter i Finland
Internasjonale mesterskap i Finland
Sport i Helsingfors
Hurtigløp på skøyter i 1935
Internasjonale mesterskap i 1935
1935 i Finland
Artikler i skøytesportprosjektet
Gøngehøvdingen (musikkalbum)

Gøngehøvdingen er et musikkalbum med Sebastian, utgitt i 1992.

Sporliste
 «Gøngehøvdingen»
 «Ib's sang»
 «Kulsoen»
 «Bondeoprør»
 «Madrov»
 «Crazy Rosenborg»
 «Listigræv (the Fox)»
 «Besættelse/Svenskermarch»
 «Ane Maries tema»
 «Jagttema»
 «Slotsorkestret/Maskebal»
 «Manheimer»
 «Over isen»
 «Majfest»
 «Forfølgelse/Kanefart»

Eksterne lenker 
 

Musikkalbum fra 1992
Sebastian-album
Filmmusikk
Little Orphan Annie

Little Orphan Annie er en amerikansk avistegneserie startet av Harold Gray i 1924. Serien handler om den foreldreløse piken Annie og hennes hund Sandy. En annen viktig figur i serien er millionæren "Daddy" Warbucks. Little Orphan Annie hadde i starten hadde en humoristisk tone og rettet seg mot et ungt publikum. Utover fikk serien mer preg av å rette seg mot voksne lesere og fikk en mer politisk tendens. I serien ga Gray uttrykk for politisk konservatisme og markedsliberalisme og skepsis mot sosialisme og president Roosevelts økonomiske politikk.

Gray skrev og tegnet serien frem til sin død i 1968. Serien ble da overtatt av andre hender noen år før den ble nedlagt i 1974. I 1979, i forbindelse premieren på en musical basert på tegneserien, ble den startet opp igjen, denne gang med Leonard Starr som forfatter og tegner. 

Serien fikk en satirisk parallell ved at magasinet Playboy publiserte Little Annie Fanny av Harvey Kurtzman og Will Elder som en voksnere utgave mellom 1965 og 1988. 

Tegneserier fra USA